
545400 SIGHIŞOARA

Str. Muzeului nr. 7, Tel./Fax. 0265-771278

    H O T Ă R Â R E A  NR. 158
          din 26 septembrie 2013

                privind aprobarea depozitării la Depozitul de deşeuri nepericuloase al Municipiului 
                  Sighişoara, a deşeurilor menajere provenite din unităţile administrativ-teritoriale  

                                                  Tîrnăveni, Reghin, Iernut şi Luduş
Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20.601/20.09.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

            Având în vedere adresa Consiliului Judeţean Mureş nr.17.881/19.09.2013, înregistrată la Municipiul Sighişoara sub nr. 20.583/19.09.2013, prin care se solicită sprijinul pentru obţinerea aprobării de depozitare a deşeurilor menajere, provenite de la unităţile administrativ- teritoriale: Tîrnăveni, Reghin, Iernut şi Luduş, la Depozitul de deşeuri nepericuloase al Municipiului Sighişoara, pe o perioadă de 6 (şase) luni;
            Având în vedere prevederile Legii nr. 211/2011 privind regimul deşeurilor, cu modificările şi completările ulterioare;
Având în vedere prevederile Ordonanţei de Urgenţă a Guvernului nr. 195/2005 privind protecţia mediului, cu modificările şi completările ulterioare;
Având în vedere Raportul de specialitate al Serviciului Investiţii- urmărire contracte, monitorizare servicii de utilităţi publice, înregistrat cu nr. 20.600/20.09.2013, prin care se propune aprobarea depozitării deşeurilor menajere provenite din unităţile administrativ-teritoriale: Tîrnăveni, Reghin, Iernut şi Luduş, la depozitul de deşeuri nepericuloase al Municipiului Sighişoara, îndeplinindu-se condiţiile legale în acest sens;


Având în vedere avizele favorabile ale majorității comisiilor pe domenii de specialitate, cu excepția Comisiei de buget, al cărei aviz este nefavorabil;
În baza art. 36, alin. 2, lit. (d), alin.6, lit. (a), pct.14 şi alin. 9, art. 45, alin.(1) şi a art.115 alin.(1), lit. (b) din Legea nr. 215/2001, Legea administraţiei publice locale, republicată, cu modificările şi completările ulterioare.

           H O T Ă R Ă Ş T E :
 
Art. 1 Se aprobă depozitarea deşeurilor menajere, provenite din unităţile administrativ-teritoriale: Tîrnăveni, Reghin, Iernut şi Luduş, la depozitul de deşeuri nepericuloase al Municipiului Sighişoara, pentru o perioadă de 6 (şase) luni, termen care curge de la data adoptării prezentei hotărâri.

Art. 2 Depozitarea deşeurilor menajere, provenite din unităţile administrativ-teritoriale: Tîrnăveni, Reghin, Iernut şi Luduş, la depozitul de deşeuri nepericuloase al Municipiului Sighişoara se va face numai după ce în prealabil s-a realizat presortarea acestora, conform prevederilor legale în domeniul protecţiei mediului şi a gestionării deşeurilor .
 
Art. 3 Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al acestuia şi operatorul depozitului de deşeuri.          

Art. 4 Prin grija domnişoarei Anca Fleşariu, Secretar al Municipiului Sighişoara, prezenta hotărâre care va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  



Octavean Șuteu    
      Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar 
1 ex. Direcția economică;

1 ex. Serviciului Investiţii- urmărire contracte, monitorizare;

1 ex. S.C. Schuster Ecosal S.R.L.
9 ex.

AF/MF

